ব্রাজিলীয় তারকা নেমার দ্য সিলভার স্বীকারোক্তি। আর তা করে দশ নম্বর জার্সিধারী এখন প্রবল সমালোচিত। বিজ্ঞাপনে নেমার জানিয়েছেন, কেন তিনি মাঠে গড়াগড়ি খান। সেই সঙ্গে ব্রাজিলীয় এ-ও জানিয়েছেন, মাঠে তাঁকে অন্যায় ফাউলেরও শিকার হতে হয়।  ৯০ সেকেন্ডের সেই ভিডিও থেকে নেমারের আয় ২ লক্ষ পাউন্ড। 

এই বিষয়ে অন্যান্য খবর

নেমারের খেলা দেখে জ্ঞান হারালেন তাঁর দিদি, মাঠেই শুরু হইচই


সেই ভিডিওয় নেমার খুব সংক্ষেপে নিজের কথাও জানিয়েছেন— হাঁটুতে বুটের আঘাত। মেরুদণ্ডে লাথি। পা মাড়ানো। এই ভিডিওয় আত্মপক্ষ সমর্থনের চেষ্টা করেছেন নেমার। 
মাঠে নেমার কেন ডাইভ দেন, তার কারণও ব্যাখ্যা করেছেন ব্রাজিলীয় তারকা। নেমার তাঁর ভক্তদের উদ্দেশে জানিয়েছেন, ‘‘আপনারা হয়তো মনে করেন আমি অভিনয় করি। মাঝে মাঝে আমি সেটা করি ঠিকই। মাঠে আমাকে ভুগতেও হয়। কীসের মধ্যে দিয়ে আমাকে যেতে হয় মাঠের বাইরে থেকে আপনাদের পক্ষে তা বোঝা সম্ভব নয়।’’ 
এবারের বিশ্বকাপে নেমারকে নিয়ে কম আলোচনা হয়নি। তিনি নাকি ইচ্ছাকৃতভাবে মাঠে গড়াগড়ি খান। এর জন্য তাঁকে কটাক্ষও সহ্য করতে হয়েছে। নেমারকে নিয়ে যে এত কালি খরচ হয়েছে, তা নিয়ে কোথাও মুখ খুলতে শোনা যায়নি ব্রাজিলীয় তারকাকে। বিশ্বকাপ শেষ হওয়ার পরেও নিজের অবস্থান পরিষ্কার করার কোনও উদ্যোগও নেননি তিতের দলের ১০ নম্বর জার্সিধারী। ভিডিওর মাধ্যমে ব্যাখ্যা দিয়েছেন নেমার। যার জন্য নেমারকে এখন সমালোচনা সহ্য করতে হচ্ছে। নিজেকে বাঁচাতে গিয়ে নেমারের পিঠ দেওয়ালে ঠেকে গিয়েছে।